PMIndiaData/PMIndiaSum huggingface dataset:
ভারতীয় চিকিৎসা গবেষণা পরিষদ ও জার্মানীর ডায়েচে ফরশাঙ্গমেইনশাফট্ ই.ভি. (ডিএফজি)-র মধ্যে স্বাক্ষরিত সমঝোতাপত্রে মন্ত্রিসভার অনুমোদন

নয়াদিল্লি, ০৯ মার্চ, ২০২২ ভারতীয় চিকিৎসা গবেষণা পরিষদ (আইসিএমআর) ও জার্মানীর ডায়েচে ফরশাঙ্গমেইনশাফট্ ই.ভি. (ডিএফজি)-র মধ্যে, ভারত সরকারের (ব্যবসায়িক লেনদেন) ১৯৬১’র দ্বিতীয় তফশিলের ৭ (ডি) (আই) আইন অনুসারে, ২০২১ সালের ডিসেম্বরে স্বাক্ষরিত সমঝোতাপত্র সম্পর্কে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে অবহিত করা হয়েছে। এই সমঝোতাপত্র স্বাক্ষরের উদ্দেশ্য হ’ল – বিষ বিদ্যা, অবহেলিত (ক্রান্তীয়) অসুখ-বিসুখ, বিরল রোগ এবং পারস্পরিক স্বার্থ সংশ্লিষ্ট অন্যান্য বিষয় সহ চিকিৎসা বিজ্ঞান/স্বাস্থ্য গবেষণা ক্ষেত্রে সহযোগিতাকে আরও নিবিড় করা। বৈজ্ঞানিক গবেষণা ও প্রযুক্তিগত উন্নয়ন ক্ষেত্রে সহযোগিতা গড়ে তুলতে বৈজ্ঞানিক গবেষণাধর্মী যৌথ কর্মসূচিগুলিতে তহবিল সংস্থান তথা গবেষক আদান-প্রদান, যৌথভাবে সেমিনার, আলোচনাসভা ও কর্মশিবির আয়োজনে তহবিল যোগানের মতো বিষয়গুলিও সমঝোতাপত্রে রয়েছে। বৈজ্ঞানিক দৃষ্টিভঙ্গীতে এ ধরনের সমঝোতা বিজ্ঞান ক্ষেত্রের অগ্রগতিতে অত্যন্ত কার্যকর ভূমিকা নেবে।
প্রধানমন্ত্রী নৌ-সেনা দিবসে চার পুরষ্কার প্রাপকদের উদ্ভাবনী ট্রফি প্রদান করলেন

প্রধানমন্ত্রী শ্রী নরেন্দ্র মোদি শুক্রবার নৌ-সেনা দিবস উপলক্ষে নৌ-বাহিনীর চার জওয়ানকে তাদের উদ্ভাবনার প্রতি স্বীকৃতি জানাতে উদ্ভাবনী ট্রফি প্রদান করেন। নৌ-সেনা দিবসের অনুষ্ঠান পর্ব চলাকালে ভারতীয় নৌ-বাহিনীর তরুণ জওয়ানদের দ্বারা বহির্মুখী উদ্ভাবনা ও দেশজ উদ্যোগগুলির সম্পর্কে প্রধানমন্ত্রীর সামনে একটি প্রায়োগিক উপস্থাপনা প্রদর্শিত হয়।
পণ্ডিত দীনদয়াল উপাধ্যায়ের মূর্তির আবরণ উন্মোচন করলেন ও দীনদয়াল উপাধ্যায় মেমোরিয়াল জাতির উদ্দেশে উৎসর্গ করলেন প্রধানমন্ত্রী;

প্রধানমন্ত্রী শ্রী নরেন্দ্র মোদী বারাণসীতে দীনদয়াল উপাধ্যায়ের মূর্তির আবরণ উন্মোচন করেন এবং দীনদয়াল উপাধ্যায় স্মৃতিসৌধকে জাতির উদ্দেশে উৎসর্গ করেন। প্রধানমন্ত্রী তৃতীয় কর্পোরেট ট্রেন মহাকাল এক্সপ্রেস যাত্রার সূচনাও করেন। ট্রেনটি তিনটি জ্যোতির্লিঙ্গ তীর্থস্থান বারাণসী, উজ্জয়িনী এবং ওমকারেশ্বরের মধ্যে চলাচল করবে। প্রধানমন্ত্রী ৪৩০টি শয্যাবিশিষ্ট সুপার স্পেশালিটি সরকারি হাসপাতাল-সহ ৩৬টি উন্নয়ন প্রকল্পের উদ্বোধনের পাশাপাশি, ১৪টি উন্নয়ন প্রকল্পের শিলান্যাস করেন। বারাণসীতে পণ্ডিত দীনদয়াল উপাধ্যায় মেমোরিয়াল সেন্টারে এক সভায় প্রধানমন্ত্রী বলেন, আজ পণ্ডিত দীনদয়াল উপাধ্যায় স্মৃতিস্মারকের সঙ্গে যুক্ত হয়ে এই অঞ্চলের ‘পাঢ়ব’ (শিবির) নামটির গুরুত্ব আরও বেড়েছে। পরিষেবা, আত্মোৎসর্গ, সুবিচার এবং জনস্বার্থ একযোগে এই মঞ্চ থেকে কাজ করবে। স্মারক-স্থলে একটি বাগান তৈরি করা হয়েছে। প্রধানমন্ত্রী বলেন, দীনদয়ালজীর এই বিশাল মূর্তিটি ভবিষ্যৎ প্রজন্মকে তাঁর আদর্শ ও চিন্তাভাবনা অনুসরণ করতে অনুপ্রাণিত করবে। প্রধানমন্ত্রী বলেন, দীনদয়াল উপাধ্যায়জী আমাদের অন্ত্যোদয় অর্থাৎ সমাজের প্রান্তিক মানুষটির উত্থানের পথ দেখিয়েছেন। তিনি বলেন, এই ধারণা থেকে অনুপ্রাণিত হয়ে ভারত অন্ত্যোদয়ের লক্ষ্যে কাজ করে চলেছে। এই পবিত্র অনুষ্ঠানে প্রায় ১ হাজার ২৫০ কোটি টাকার প্রকল্পের সূচনা করা হয়েছে, যার ফলে বারাণসী সহ সমগ্র পূর্বাঞ্চল লাভবান হবে। তিনি বলেন, “এই সমস্ত প্রকল্প বিগত পাঁচ বছর ধরে কাশী সহ সমস্ত পূর্বাঞ্চলের উন্নয়নের লক্ষ্যে বাস্তবায়িত করা হয়েছে। এই সময়ে বারাণসী জেলায় প্রায় ২৫ হাজার কোটি টাকার উন্নয়নমূলক প্রকল্প রূপায়িত হয়েছে”। প্রধানমন্ত্রী বলেন, সরকার পরিকাঠামো ক্ষেত্র, বিশেষ করে সড়ক, মহাসড়ক, জলপথ এবং রেলপথকে সর্বোচ্চ অগ্রাধিকার দিয়েছে। “এই উন্নয়নমূলক প্রকল্পগুলি শুধু দেশকেই এগিয়ে নিয়ে যাবে না, বিশেষ করে পর্যটন-ভিত্তিক কর্মসংস্থানের সুযোগও সৃষ্টি করবে, কর্মসংস্থানে পর্যটন-ভিত্তিক কাশী ও সংলগ্ন অঞ্চলের বিপুল সম্ভাবনা রয়েছে”। তিনি আরও বলেন, দিন কয়েক আগে শ্রীলঙ্কার রাষ্ট্রপতি এখানে এসে এই পবিত্র স্থানের পরিবেশ উপলব্ধি করেছেন। প্রধানমন্ত্রী বলেন, এই পবিত্র অনুষ্ঠানে কাশী মহাকাল এক্সপ্রেসের যাত্রা সূচনা করা হ’ল, যে ট্রেনটি বাবা বিশ্বনাথের শহরের সঙ্গে ওমকারেশ্বর এবং মহাকালেশ্বরের যোগাযোগ গড়ে তুলবে। ২০১৬ সালের দ্বিতীয়ার্ধে বেনারস হিন্দু বিশ্ববিদ্যালয়ের সুপার স্পেশালিটি হাসপাতালের যে ভিত্তিপ্রস্তর স্থাপন করা হয়েছিল, সেটিরও উদ্বোধন করা হয়েছে। প্রধানমন্ত্রী বলেন, “মাত্র ২১ মাসে এই ৪৩০ শয্যাবিশিষ্ট হাসপাতালটি কাশী এবং পূর্বাঞ্চলের জনগণকে পরিষেবা দেওয়ার কাজ শুরু করল”। দীনদয়াল উপাধ্যায়জীর আদর্শ অনুসারে, আত্মমর্যাদা এবং স্বনির্ভরতা সমস্ত প্রকল্পগুলির মূল কথা বলে উল্লেখ করে তিনি বলেন, সরকারের পরিকল্পনা এবং চিন্তাভাবনায় এগুলি অনুসৃত হয়েছে। প্রধানমন্ত্রী জোর দিয়ে বলেন, সমাজের প্রান্তিক মানুষের কাছে পৌঁছনোর লক্ষ্যে তাঁদের সমস্ত উন্নয়নের সুবিধা পাওয়ার জন্য সরকার নিরলসভাবে কাজ করে চলেছে। তিনি বলেন, “এখন পরিস্থিতির পরিবর্তন হচ্ছে এবং সমাজের প্রান্তিক মানুষটিকে অগ্রাধিকার দেওয়া হচ্ছে”। …
জি-২০ সম্মেলনের অধিবেশন – প্রধানমন্ত্রী শ্রী নরেন্দ্র মোদীর বিবৃতি

মাননীয় বিশিষ্ট প্রতিনিধিবৃন্দ, এক স্বচ্ছ আন্তর্জাতিক অর্থ ব্যবস্থা গড়ে তোলার লক্ষ্যে সফল প্রচেষ্টার জন্য জি-২০ সম্মেলনের আমি বিশেষ প্রশংসা করি। বিশ্ব অর্থনীতিতে এটি হল সমৃদ্ধি ও স্থিতিশীলতার লক্ষ্যে এক মঞ্চ বিশেষ। ভারতের সরকার এবং কেন্দ্রীয় ব্যাঙ্ক আর্থিক ও ব্যাঙ্কিং ক্ষেত্রগুলিকে আরও শক্তিশালী করে তুলতে প্রয়োজনীয় পদক্ষেপ গ্রহণ করেছে। জি-২০ সম্মেলনে এই গুরুত্বপূর্ণ বিষয়টি নিয়ে যখন আমরা চিন্তাভাবনা করছি তখন প্রাসঙ্গিক কয়েকটি তথ্যের অবতারণা আমি এখানে করতে চাই। আমাদের অবশ্যই মনে রাখতে হবে যে উন্নয়নশীল দেশগুলিতে আর্থিক অন্তর্ভুক্তি কিংবা ব্যাঙ্কগুলির কাজকর্মের উন্নয়নে প্রয়োজনীয় মূলধনের অভাব যেন প্রতিবন্ধকতা হয়ে না দাঁড়ায়। তবে, উন্নত প্রযুক্তির ব্যবহার এবং সুদক্ষ পরিচালন অবশ্যই মূলধনী চাহিদা হ্রাস করতে পারে। ব্যাঙ্ক পরিকাঠামোর সুরক্ষায় সাইবার নিরাপত্তা খুবই জরুরি। আন্তর্জাতিক অর্থ ভাণ্ডারকে কোটা-ভিত্তিক প্রতিষ্ঠান হিসেবেই রাখা উচিত। কোনভাবেই এটি যেন সহায়সম্পদের ঋণ-নির্ভর না হয়ে ওঠে। আমি আশা করি, ২০১০ সালে যুক্তরাষ্ট্রের সংস্কারমূলক কাজকর্মের উদ্যোগ যত তাড়াতাড়ি সম্ভব সম্পূর্ণ হবে। তথ্যের স্বয়ংক্রিয় বিনিময় সম্পর্কিত পদ্ধতিকে আমি স্বাগত জানাই। এর রূপায়ণে সমবেত প্রচেষ্টার অপেক্ষায় রয়েছি আমরা। ভারতে দুর্নীতি ও কালো টাকার প্রশ্নে আমাদের সরকার কোনরকম সমঝোতা বা আপোষ করতে রাজি নয়। অঘোষিত সম্পদ এবং বিদেশে গচ্ছিত অর্থের মতো সমস্যাগুলির মোকাবিলায় আমরা নতুন আইন প্রণয়ন করেছি। এছাড়াও, দ্বিপাক্ষিক কিছু কর চুক্তির ব্যাপারেও আমরা বেশ কিছুটা এগিয়ে গিয়েছি। দেশের অভ্যন্তরে হিসাব বহির্ভূত অর্থ মজুতের বিরুদ্ধেও আমরা সফল অভিযান চালিয়েছি। সরকারি সংগ্রহের ব্যাপারে অচিরেই আমরা একটি বিধি প্রণয়ন করতে চলেছি। আন্তর্জাতিক প্রচেষ্টাকে জোরদার করে তোলার লক্ষ্যে সবক’টি দেশেরই উচিত কর সংক্রান্ত তথ্যের বিনিময়কে স্বয়ংক্রিয় করে তোলা। দুর্নীতি দমনের বিষয়টিকে জি-২০-তে অগ্রাধিকার দেওয়া উচিত। বেসরকারি ক্ষেত্রে স্বচ্ছতা ও সংহতির প্রসারের বিষয়টিকে আমি স্বাগত জানাই। দেশের অর্থ বিদেশে পাচার হওয়ার বিরুদ্ধে এবং ঐ অর্থ আবার দেশে ফিরিয়ে আনার জন্য আন্তর্জাতিক ক্ষেত্রে আমাদের সহযোগিতাকে আরও জোরদার করে তুলতে হবে। ব্যাঙ্ক ক্ষেত্রে অতিরিক্ত গোপনীয়তা এবং জটিল আইনি ও বিধিনিয়ম সংক্রান্ত ব্যবস্থাগুলি সম্পর্কে আমাদের প্রয়োজনীয় পদক্ষেপ গ্রহণ করতে হবে। সন্ত্রাসবাদে আর্থিক মদত দেওয়ার বিরুদ্ধে অভিযানে আমাদের সহযোগিতাকে আরও জোরদার করে তুলতে হবে। পরিশেষে, আপনাদের সকলকে ধন্যবাদ জানাই।
তথ্যপ্রযুক্তি ও বৈদ্যুতিন ক্ষেত্রে স্বাক্ষরিত ভারত-শ্রীলঙ্কা সহযোগিতা চুক্তি বিষয়ে আলোচনা কেন্দ্রীয় মন্ত্রিসভার বৈঠকে

তথ্যপ্রযুক্তি ও বৈদ্যুতিন ক্ষেত্রে এ বছর ১৫ জানুয়ারি তারিখে স্বাক্ষরিত ভারত-শ্রীলঙ্কা সহযোগিতা প্রসার চুক্তির প্রসঙ্গটি আজ বিস্তারিতভাবে আলোচিত হয় প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে। কেন্দ্রীয় আইন ও বিচার তথা বৈদ্যুতিন ও তথ্যপ্রযুক্তি মন্ত্রী শ্রী রবিশঙ্কর প্রসাদের শ্রীলঙ্কা সফরকালে ঐ চুক্তিটি সম্পাদিত হয়। বৈদ্যুতিন পরিচালন ব্যবস্থা গড়ে তোলা, জনপরিষেবার ক্ষেত্রে বৈদ্যুতিন পদ্ধতির প্রয়োগ ও প্রসার, সাইবার নিরাপত্তা, সফ্‌টওয়্যার প্রযুক্তি পার্ক, স্টার্ট-আপ-এর উপযোগী পরিবেশ ও পরিস্থিতি নিশ্চিত করে তোলা ইত্যাদি ক্ষেত্রে ভারত ও শ্রীলঙ্কা পরস্পরের মধ্যে নিবিড় সহযোগিতা প্রসারের সুযোগ লাভ করবে স্বাক্ষরিত এই চুক্তির আওতায়। চুক্তি রূপায়ণের দায়িত্বে থাকবে তথ্যপ্রযুক্তি ও বৈদ্যুতিন ব্যবস্থা সম্পর্কিত এক বিশেষ কার্যনির্বাহী গোষ্ঠী। দু’দেশের প্রতিনিধিদের নিয়ে এটি গঠিত হবে। এই সহযোগিতা চুক্তির আওতায় তথ্য, যোগাযোগ ও প্রযুক্তি ক্ষেত্রে দু’দেশের সহযোগিতা আরও জোরদার হয়ে উঠবে বলে আশা করা হচ্ছে। প্রসঙ্গত উল্লেখ্য, প্রধানমন্ত্রী শ্রী নরেন্দ্র মোদী ২০১৫ সালে তাঁর শ্রীলঙ্কা সফরকালে বিশেষভাবে জোর দিয়েছিলেন ভারতের ‘প্রতিবেশীই প্রথম’ – এই নীতির ওপর। তথ্যপ্রযুক্তি ক্ষেত্রে সহযোগিতা প্রসারের লক্ষ্যে কলম্বোয় অবস্থিত ভারতীয় মিশন এবং বিদেশ মন্ত্রক দু’দেশের মধ্যে সক্রিয় সহযোগিতা প্রসারের একটি উপযুক্ত কাঠামো গড়ে তোলার ওপরও বিশেষ গুরুত্ব দেয়। এরই ফলশ্রুতিতে, ভারত ও শ্রীলঙ্কার মধ্যে এই বিশেষ সহযোগিতা চুক্তি সম্পাদন। /
জিএসটি চালু করার কাজে সহযোগিতা প্রসারেরজন্য রাজ্যের মুখ্যমন্ত্রী এবং রাজনৈতিক দলগুলির প্রতি কৃতজ্ঞতা প্রকাশ কেন্দ্রীয়মন্ত্রিসভার

পণ্য ও পরিষেবা কর অর্থাৎ, জিএসটি চালু করার কাজে সহযোগিতার জন্য রাজ্যেরমুখ্যমন্ত্রীদের প্রতি কৃতজ্ঞতা প্রকাশ করে আজ একটি প্রস্তাব অনুমোদিত হয়কেন্দ্রীয় মন্ত্রিসভার বৈঠকে। আজকের বৈঠকে আলোচনায় নেতৃত্ব দেন প্রধানমন্ত্রী শ্রীনরেন্দ্র মোদী স্বয়ং। গৃহীত প্রস্তাবে বলা হয় যে স্বাধীনতা-পরবর্তী ভারতে জিএসটি হল এক বৃহত্তমকর সংস্কার। বিশ্বের যে কোন যুক্তরাষ্ট্রীয় কাঠামোয় পরোক্ষ কর সংস্কারের ক্ষেত্রেএটি হল সবচেয়ে যুগান্তকারী এক পদক্ষেপ। জিএসটি চালু হলে কর ও সেস, বিভিন্নক্ষেত্রে কর ধার্যের প্রবণতা, নানা ধরনের বাধ্যবাধকতা এবং করের ক্রম ঊর্ধ্বগতি দূরকরা সম্ভব হবে। এর ফলে বাণিজ্যিক কাজকর্ম সহজতর হয়ে ওঠার পাশাপাশি, গ্রাহক ওসাধারণ মানুষের ওপর সার্বিক করের বোঝাও অনেকটাই হালকা হবে। প্রস্তাবে আরও বলা হয় যে জাতীয় সংহতি এবং যুক্তরাষ্ট্রীয় রাজস্বেরক্ষেত্রে জিএসটি হল এক উজ্জ্বল দৃষ্টান্ত। দেশের যুক্তরাষ্ট্রীয় গণতন্ত্রেরগতিশীলতারও একটি বিশেষ প্রতীক হল জিএসটি। কেন্দ্রীয় সরকার, রাজ্য সরকার এবং সবক’টিরাজনৈতিক দলের ঘনিষ্ঠ সহযোগিতার ফলেই এটি সম্ভব হয়েছে। বিভিন্ন রাজ্যের মুখ্যমন্ত্রী এবং রাজনৈতিক দলগুলির প্রতি কৃতজ্ঞতাপ্রকাশের পাশাপাশি জিএসটি পরিষদ এবং সকল সাংসদ ও বিধায়কদের উদ্দেশ্যেও কৃতজ্ঞতাজানানো হয়েছে মন্ত্রিসভার গৃহীত প্রস্তাবে। শিল্প ও বাণিজ্য জগৎ সহ সমাজেরসর্বস্তরের নাগরিকদেরও এজন্য ধন্যবাদ ও কৃতজ্ঞতা জানিয়েছে কেন্দ্রীয় মন্ত্রিসভা।
প্রধানমন্ত্রী নতুন সংসদ ভবনের ছাদে লাগানো জাতীয় প্রতীকের উন্মোচন করলেন

নয়াদিল্লি, ১১ জুলাই, ২০২২ প্রধানমন্ত্রী শ্রী নরেন্দ্র মোদী আজ সকালে নতুন সংসদ ভবনের ছাদে লাগানো জাতীয় প্রতীকের উন্মোচন করলেন। প্রধানমন্ত্রী ট্যুইট করে জানালেন : “আজ সকালে নতুন সংসদ ভবনের ছাদে লাগানো জাতীয় প্রতীক উন্মোচন করার সুযোগ পেয়ে আমি সম্মানিত।” প্রধানমন্ত্রী নতুন সংসদ ভবনের নির্মাণ কাজের সঙ্গে যুক্ত শ্রমজীবীদের সঙ্গেও কথাবার্তা বলেন। “সংসদ ভবনের নির্মাণের সঙ্গে যুক্ত শ্রমজীবীদের সঙ্গে আমার চমৎকার কথাবার্তা হল। আমরা তাঁদের প্রয়াসে গর্বিত এবং আমাদের দেশের প্রতি তাঁদের অবদান আমরা চিরকাল মনে রাখব।” জাতীয় প্রতীকটি ব্রোঞ্জ দ্বারা নির্মিত। এটির মোট ওজন ৯,৫০০ কেজি এবং উচ্চতায় এটি ৬.৫ মিটার। এটি নতুন সংসদ ভবনের সেন্ট্রাল ফয়্যার-এর ওপর লাগানো। প্রায় ৬,৫০০ কেজি ওজনের একটি ইস্পাতের কাঠামো তৈরি করা হয়েছে এই প্রতীকটি ধরে রাখতে। নতুন সংসদ ভবনের ছাদের ওপর জাতীয় প্রতীকের নকশা এবং তার ঢালাই প্রক্রিয়া চলেছে আটটি বিভিন্ন নির্মাণ প্রক্রিয়ার মধ্য দিয়ে – মাটির মডেল থেকে কম্পিউটার গ্রাফিক্স, ব্রোঞ্জে ঢালাই এবং পালিশ করা পর্যন্ত।
নেপালের সাম্প্রতিক বন্যায় জীবনহানি : মিঃ শের বাহাদুর দেউবা’কে শোক ও সমবেদনা জানালেন ভারতেরপ্রধানমন্ত্রী

প্রধানমন্ত্রী শ্রী নরেন্দ্র মোদী শুক্রবার নেপালের প্রধানমন্ত্রী মিঃ শের বাহাদুর দেউবা’র সঙ্গে এক দূরভাষ বার্তায় সাম্প্রতিক বন্যায় নেপালে প্রাণহানির সংবাদে গভীর দুঃখ ও সমবেদনা প্রকাশ করেছেন। শোক প্রকাশের পাশাপাশি, সম্ভাব্য সকল রকম সহায়তার জন্য ভারত প্রস্তুত বলেনেপালের প্রধানমন্ত্রীকে জানান শ্রী নরেন্দ্র মোদী।  …
প্রধানমন্ত্রী প্রথম খেলো ইন্ডিয়া ইউনিভার্সিটি গেমস্‌ – এর সূচনা করবেন

প্রধানমন্ত্রী শ্রী নরেন্দ্র মোদী প্রথম খেলো ইন্ডিয়া ইউনিভার্সিটি গেমস্‌ – এর উদ্বোধনী অনুষ্ঠানে ভাষণ দেবেন। ভুবনেশ্বরে বিশ্ববিদ্যালয় স্তরের এই প্রতিযোগিতা শুরু হবে ২২শে ফেব্রুয়ারি থেকে। চলবে পয়লা মার্চ পর্যন্ত। শ্রী মোদী ভিডিও কনফারেন্সের মাধ্যমে প্রতিযোগিতার সূচনা করবেন। ওডিশা সরকারের সহযোগিতায় কেন্দ্রীয় সরকার খেলো ইন্ডিয়া ইউনিভার্সিটি গেমস্‌ – এর আয়োজন করছে। প্রধানমন্ত্রীর মস্তিষ্ক-প্রসূত খেলো ইন্ডিয়া কর্মসূচি আয়োজন করার উদ্দেশ্য হ’ল – দেশে সবধরনের খেলাধুলোর বিকাশে এক মজবুত কাঠামো গঠনের মাধ্যমে তৃণমূল স্তরে ক্রীড়া সংস্কৃতির পুনরুজ্জীবন ঘটানো, যাতে ভারতকে ক্রীড়া ক্ষেত্রে এক অগ্রণী দেশে পরিণত করা যায়। দেশে বিশ্ববিদ্যালয় স্তরের সর্ববৃহৎ এই প্রতিযোগিতায় ১৫০টিরও বেশি বিশ্ববিদ্যালয় থেকে প্রায় ৩ হাজার ৫০০ অ্যাথলিট অংশ নেবেন। প্রতিযোগিতায় মোট ১৭টি বিভাগ থাকছে। এগুলি হ’ল – তীরন্দাজী, অ্যাথলেটিক্স, বক্সিং, ফেন্সিং, জুডো, সাঁতার, ভারোত্তোলন, কুস্তি, ব্যাডমিন্টন, বাস্কেটবল, ফুটবল, হকি, টেবিল টেনিস, টেনিস, ভলিবল, রাগবি এবং কবাডি।
প্রধানমন্ত্রী নরেন্দ্র মোদী এবং অস্ট্রেলিয়ার প্রধানমন্ত্রীর ভারতে পাঠানো বিশেষ বাণিজ্য দূত মিঃ টনি অ্যাবটের সঙ্গে বৈঠক

নতুন দিল্লি, ৫ অগাস্ট, ২০২১ প্রধানমন্ত্রী শ্রী নরেন্দ্র মোদী আজ অস্ট্রেলিয়ার প্রধানমন্ত্রীর ভারতে পাঠানো বিশেষ বাণিজ্য দূত প্রাক্তন অস্ট্রেলিয়ান প্রধানমন্ত্রী মিঃ টনি অ্যাবটের সঙ্গে বৈঠক করেছেন । টনি অ্যাবট ২-৬ অগাস্ট পর্যন্ত ভারত সফরে রয়েছেন । উভয় নেতৃত্ব ভারত ও অস্ট্রেলিয়ার মধ্যে কৌশলগত অংশিদারিত্বের পূর্ণ সম্ভাবনার বিষয়, অর্থনৈতিক সহযোগিতাকে আরও শক্তিশালী করার উপায়, দ্বিপাক্ষিক বাণিজ্য ও বিনিয়োগের বিষয় নিয়ে আলোচনা করেছেন । উভয়ে ভারত এবং অস্ট্রেলিয়ার মধ্যে বর্ধিত অর্থনৈতিক সহযোগিতার ওপর জোর দিয়েছেন । এই সহযোগিতা উভয় দেশে কোভিড ১৯ মহামারির জেরে উদ্ভূত অর্থনৈতিক সমস্যা মোকাবিলা এবং স্থিতিশীল, সুরক্ষিত ও ইন্দো-প্রশান্ত মহাসাগরীয় অঞ্চলের সমৃদ্ধির সুফল ভাগ করে নেওয়ার ক্ষেত্রে সাহায্য করবে । প্রধানমন্ত্রী নরেন্দ্র মোদী সম্প্রতি ভারত ও অস্ট্রেলিয়ার মধ্যে সুসম্পর্কের বিষয়ে সন্তোষ প্রকাশ করেন । এই সুসম্পর্ক গড়ে ওঠার জন্য প্রধানমন্ত্রী মরিসন এবং প্রাক্তন প্রধানমন্ত্রী অ্যাবটের গুরুত্বপূর্ণ অবদানের প্রশংসাও জানান । প্রধানমন্ত্রী শ্রী মোদী গত বছর অস্ট্রেলিয়ার প্রধানমন্ত্রী মরিসনের সঙ্গে ভার্চুয়াল বৈঠকের কথাও স্মরণ করেন । পরিস্থিতি স্বাভাবিক হলে প্রধানমন্ত্রী মরিসনকে ভারতে আসার জন্য আহ্বান জানান শ্রী মোদী । গত বছরের চৌঠা জুন প্রধানমন্ত্রী মোদী এবং অস্ট্রেলিয়ার প্রধানমন্ত্রী স্কট মরিসনের মধ্যে অনুষ্ঠিত ‘লিডার্স ভার্চুয়াল শীর্ষ সম্মেলন’-এ দুই দেশের মধ্যে দ্বিপাক্ষিক সম্পর্কের কৌশলগত অংশিদারিত্বের বিষয় তুলে ধরা হয় । এর আওতায় ভারত এবং অস্ট্রেলিয়ার মধ্যে বাণিজ্যি সম্প্রসারণ ও বিনিয়োগে উৎসাহ যোগানোর জন্য পারস্পরিক সুবিধার বিষয় এবং দ্বিপাক্ষিক সর্বাঙ্গিন অর্থনৈতিক সহযোগিতা চুক্তি পুণরায় কার্যকর করার ক্ষেত্রে সিদ্ধান্ত গ্রহণ করা হয় । এরই অঙ্গ হিসেবে মিঃ টনি অ্যাবট এই দেশ সফরে এসেছেন ।
এলাহাবাদ উচ্চআদালত বিচার-ব্যবস্থার ক্ষেত্রে এক তীর্থক্ষেত্র স্বরূপ  : বললেন প্রধানমন্ত্রী

এলাহাবাদ উচ্চ আদালত হল ভারতীয় বিচার-ব্যবস্থার ক্ষেত্রে এক তীর্থক্ষেত্র স্বরূপ। আইন পেশারসঙ্গে যুক্ত অনেকেরই এক গুরুত্বপূর্ণ অবদান রয়েছে দেশের স্বাধীনতা সংগ্রামে। ঔপনিবেশিকতার হাত থেকে তাঁরা রক্ষা করেছেন দেশবাসীকে। রবিবার,এলাহাবাদ উচ্চ আদালতের ১৫০তম প্রতিষ্ঠা বার্ষিকীর সমাপ্তি অনুষ্ঠানে ভাষণদানকালেএকথা বলেন প্রধানমন্ত্রী শ্রী নরেন্দ্র মোদী। আগামী ২০২২ সালে স্বাধীনতার ৭৫ বছরপূর্তি অনুষ্ঠান আমরা পালন করতে চলেছি – একথা স্মরণ করিয়ে দিয়ে এক স্বপ্নের ভারতগড়ে তোলার কথা চিন্তাভাবনা করার জন্য দেশবাসীর কাছে আর্জি জানান প্রধানমন্ত্রীতাঁর এদিনের ভাষণে। তিনি বলেন, এই লক্ষ্য পূরণে প্রত্যেক নাগরিকেরই উচিৎ একটিসুনির্দিষ্ট পথ অনুসরণ করা। ২০১৪সালের মে মাস থেকে ১,২০০-টি অপ্রচলিত ও অপ্রয়োজনীয় আইন বাতিল করার কাজ শুরু করেছেকেন্দ্রীয় সরকার। একথার উল্লেখ করে প্রধানমন্ত্রী বলেন, বর্তমান শতকের কাজকর্মে একগুরুত্বপূর্ণ ভূমিকা রয়েছে প্রযুক্তিগত পদ্ধতির । তাই, বিচার-ব্যবস্থার ক্ষেত্রেও এর প্রয়োগ ওব্যবহারের প্রচুর সুযোগ রয়েছে আমাদের সামনে। বিচার-ব্যবস্থায় প্রযুক্তি কিভাবেসহায়ক ভূমিকা পালন করতে পারে সে সম্পর্কে উদ্ভাবনী পথ ও উপায় খুঁজে বের করার জন্যশ্রী মোদী আহ্বান জানান স্টার্ট আপ উদ্যোগীদের কাছে।
আতিথেয়তা ও সংশ্লিষ্ট ক্ষেত্রগুলির জন্য ইসিএলজিএস-এর সীমা বৃদ্ধির সিদ্ধান্ত কেন্দ্রীয় মন্ত্রিসভার

নয়াদিল্লি, ১৭ আগস্ট ২০২২ ইমার্জেন্সি ক্রেডিট লাইন গ্যারান্টি স্কিম (ইসিএলজিএস)-এর সীমা ৪ লক্ষ ৫০ হাজার কোটি টাকা থেকে ৫ লক্ষ কোটি টাকা করার সিদ্ধান্ত নিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ ইসিএলজিএস-এর সীমা আরও ৫০ হাজার টাকা বৃদ্ধির প্রস্তাবে অনুমোদন দেওয়া হয়। তবে শুধুমাত্র আতিথেয়তা ও সংশ্লিষ্ট শিল্পক্ষেত্রেই এই অতিরিক্ত অর্থ কাজে লাগানো যাবে। আতিথেয়তা সহ সংশ্লিষ্ট ক্ষেত্রগুলির কাজ কোভিড-১৯ অতিমারীজনিত পরিস্থিতিতে বিশেষভাবে ব্যহত হচ্ছিল। প্রসঙ্গত উল্লেখ্য, ইসিএলজিএস হল সরকারের একটি নিরবচ্ছিন্ন প্রকল্প। এটির মেয়াদ আগামী ৩১ মার্চ, ২০২৩ পর্যন্ত। গত ৫ আগস্ট, ২০২২ পর্যন্ত এই প্রকল্পের আওতায় ঋণ সহায়তা দেওয়া হয়েছে প্রায় ৩ লক্ষ ৬৭ হাজার কোটি টাকা।
প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন রাশিয়ার বিদেশ মন্ত্রী মিঃ সার্গে লভরভ

রাইসিনা ডায়লগ ২০২০-তে যোগ দিতে রাশিয়ার বিদেশ মন্ত্রী মিঃ সার্গে লভরভ বর্তমানে ভারত সফরে রয়েছেন। এই উপলক্ষে, মিঃ লভরভ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে এক বৈঠকে মিলিত হন। বিদেশ মন্ত্রী মিঃ লভরভ তাঁর দেশের রাষ্ট্রপতি মিঃ ভ্লাদিমির পুতিনের শুভেচ্ছা বার্তা প্রধানমন্ত্রী শ্রী মোদীকে জ্ঞাপন করেন। রাষ্ট্রপতি মিঃ পুতিনের শুভেচ্ছা বার্তা উষ্ণতার সঙ্গে গ্রহণ করে, প্রতিদানে প্রধানমন্ত্রী শ্রী মোদী ইংরাজী নববর্ষের রাশিয়ার মানুষের শান্তি ও সমৃদ্ধি কামনা করেন। প্রধানমন্ত্রী শ্রী মোদী গত ১৩ জানুয়ারি টেলিফোনে রাষ্ট্রপতি পুতিনের সঙ্গে তাঁর বিভিন্ন বিষয়ে বিস্তারিত আলোচনার প্রসঙ্গ উল্লেখ করে দুই দেশের মধ্যে বিগত বছরে বিশেষ ও সুবিধাপ্রাপ্ত কৌশলগত অংশীদারিত্বে অর্জিত অগ্রগতিতে সন্তোষ প্রকাশ করেন। বিদেশ মন্ত্রী মিঃ লভরভ জানান, আগামী মে মাসে বিজয় দিবসের ৭৫তম বর্ষ পূর্তি উদযাপন অনুষ্ঠানে প্রধানমন্ত্রী শ্রী মোদীর অংশগ্রহণের ব্যাপারে রাশিয়া সফরে রাষ্ট্রপতি পুতিন অত্যন্ত আশাবাদী। এছাড়াও, আগামী জুলাই মাসে ব্রিকস্‌ এবং সাংহাই সহযোগিতা শীর্ষ সম্মেলনে শ্রী মোদীর অংশগ্রহণের ব্যাপারেও তাঁর দেশ অত্যন্ত আশাবাদী বলে বিদেশ মন্ত্রী ডঃ লভরভ জানান। চলতি বছরে রাষ্ট্রপতি পুতিনের সঙ্গে তাঁর একাধিক সাক্ষাতের বিষয়টিকে স্বাগত জানিয়ে প্রধানমন্ত্রী শ্রী মোদী বলেন, চলতি বছরের শেষ দিকে ভারতে বার্ষিক দ্বিপাক্ষিক শীর্ষ সম্মেলনে রাষ্ট্রপতি মিঃ পুতিনের অংশগ্রহণের বিষয়েও তিনি অত্যন্ত আশাবাদী। প্রধানমন্ত্রী জানান, ২০১৯ সালে দুই দেশের মধ্যে একাধিক গুরুত্বপূর্ণ বিষয়ে সিদ্ধান্তে পৌঁছনো সম্ভব হয়েছে এবং তার সুফল মিলেছে। তিনি বলেন, ইংরাজী নববর্ষ ২০২০-তে দুই দেশের মধ্যে কৌশলগত অংশীদারিত্বের ২০ বছর পূর্ণ হতে চলেছে। এই বিষয়টিকে বিবেচনায় রেখে প্রধানমন্ত্রী নতুন বছরটিকে ‘বিভিন্ন সিদ্ধান্তের রূপায়ণ বর্ষ’ হয়ে উঠবে বলে প্রত্যয় ব্যক্ত করেন। বিদেশ মন্ত্রী মিঃ লভরভ একাধিক গুরুত্বপূর্ণ আন্তর্জাতিক ও আঞ্চলিক বিষয়ে রাশিয়ার অবস্থান সম্পর্কে প্রধানমন্ত্রী শ্রী মোদীকে অবহিত করেন।
প্রধানমন্ত্রী ২০০১ সালে সংসদে হামলায় শহীদদের স্মৃতিতে শ্রদ্ধা জানিয়েছেন

নয়াদিল্লি, ১৩ ডিসেম্বর, ২০২২ প্রধানমন্ত্রী শ্রী নরেন্দ্র মোদী ২০০১ সালে সংসদে হামলায় যাঁরা শহীদ হয়েছিলেন তাঁদের স্মৃতিতে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেন; “২০০১ সালে সংসদ হামলায় শহীদদের স্মৃতিতে শ্রদ্ধা জানিয়েছি। আমরা কখনই তাঁদের সাহসিকতা, আত্মবলিদান ভুলবো না।”
বিশাখাপত্তনমে ইন্ডিয়ান ইনস্টিটিউট অফপেট্রোলিয়াম অ্যান্ড এনার্জি স্থাপনের সিদ্ধান্ত   কেন্দ্রীয় মন্ত্রিসভার

অন্ধ্রপ্রদেশের বিশাখাপত্তনমে ইন্ডিয়ান ইনস্টিটিউট অফ পেট্রোলিয়ামঅ্যান্ড এনার্জি (আইআইপিই) স্থাপিত হতে চলেছে। বুধবার এই মর্মে একটি সিদ্ধান্তগ্রহণ করা হয় প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে। সংসদে একটি আইন প্রণয়নের মাধ্যমে এটিকে এক জাতীয় গুরুত্বপূর্ণসংস্থা হিসেবে গড়ে তোলা হবে যেখানে একটি পরিচালন কাঠামোর পাশাপাশি আইআইটি-র মতোডিগ্রি প্রদানের আইনি সংস্থানও রাখা হবে। পেট্রোলিয়াম সহ সংশ্লিষ্ট অন্যান্য জ্বালানিক্ষেত্রের একটি উৎকর্ষ কেন্দ্র রূপে এই প্রতিষ্ঠানটিকে গড়ে তুলতে রূপায়িত হবেআরেকটি পৃথক আইন। আইআইপিই গড়ে তোলার জন্য মূলধনী ব্যয় হিসেবে ৬৫৫ কোটি ৪৬ লক্ষ টাকা মঞ্জুরকরেছে কেন্দ্রীয় মন্ত্রিসভা। এছাড়াও, একটি জমা তহবিল গড়ে তুলতে সরকারের পক্ষ থেকেদেওয়া হবে ২০০ কোটি টাকা। এই তহবিলে অবশ্য তেল সংস্থাগুলির পক্ষ থেকেও ২০০ কোটিটাকার যোগান দেওয়া হবে। অন্ধ্রপ্রদেশ সরকার ইতিমধ্যেই বিনা খরচে ২০০ একর জমি বরাদ্দ করেছেআইআইপিই স্থাপনের উদ্দেশ্যে। বিশাখাপত্তনম জেলার সাব্বাভরম মণ্ডলে এই প্রতিষ্ঠানটিগড়ে তোলা হবে। অন্ধ্র বিশ্ববিদ্যালয়ের ক্যাম্পাসে ২০১৬-১৭ শিক্ষাবর্ষের জন্য আইআইপিই-রএকটি অস্থায়ী জায়গাও চিহ্নিত করা হয়েছে। /
নাট্যব্যক্তিত্ব ইব্রাহিম আলকাজির প্রয়াণে প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী নাট্য ব্যক্তিত্ব ইব্রাহিম আলকাজির প্রয়াণে শোক ব্যক্ত করেছেন। এক ট্যুইট বার্তায় প্রধানমন্ত্রী বলেছেন, “ দেশ জুড়ে থিয়েটারকে আরো জনপ্রিয় এবং মানুষের কাছে পৌঁছে দেবার জন্য শ্রী ইব্রাহিম আলকাজির উদ্যোগকে সকলে মনে রাখবেন। শিল্প ও সাংস্কৃতিক জগতে তাঁর অবদান স্মরনীয় হয়ে থাকবে। তাঁর প্রয়াণে আমি মর্মাহত। তাঁর পরিবার ও পরিজনদের সমবেদনা জানাই। তাঁর আত্মার শান্তি কামনা করছি।“
রাজস্থানের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী রাজস্থানের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “রাজস্থানের মানুষ সাহস, শৌর্য ও বীরত্বের জন্য পরিচিত। এই রাজ্য নিরন্তর প্রগতির পথে এগিয়ে চলুক – এই কামনা করি”। ..
উন্নত ভারতের স্বপ্ন পূরণের প্রধান শর্তই হল এক সুস্থ ভারত গড়ে তোলা – ওয়াশিংটন ডিসি-তে প্রবাসী ভারতীয়দের অনুষ্ঠানে বললেন প্রধানমন্ত্রী

ওয়াশিংটন ডিসি-র ভারতীয় বংশোদ্ভূতদের এক অনুষ্ঠানে রবিবার যোগ দেন মার্কিন যুক্তরাষ্ট্রসফররত ভারতের প্রধানমন্ত্রী শ্রী নরেন্দ্র মোদী। তিনি সেখানকার ভারতীয়দের সঙ্গেমিলিত হন এক আলাপচারিতায়। প্রধানমন্ত্রীবলেন, ভারত থেকে কোন সুসংবাদ এসে পৌঁছলে প্রবাসী ভারতীয়রা উল্লসিত হন। কারণ তাঁরাভারতকে উন্নয়নের এক নতুন মাত্রায় দেখতে আগ্রহী । মার্কিনঅর্থনীতিতে প্রবাসী ভারতীয়দের সক্রিয় ভূমিকারও সপ্রশংস উল্লেখ করেন তিনি। শ্রীমোদী বলেন, ভারতবাসীরা এখন একদিকে যেমন নতুন নতুন সুযোগের সদ্ব্যবহার করতে পারছেন,অন্যদিকে তেমনই তাঁরা স্বাদ পেয়েছেন এক নতুন পরিবেশেরও। তাঁরা যে অচিরেই ভারতে একযুগান্তকারী পরিবর্তন ঘটাতে চলেছেন, সে বিষয়েও প্রধানমন্ত্রী তাঁর আস্থা ও দৃঢ়বিশ্বাসের কথা ব্যক্ত করেন। প্রসঙ্গত তিনি উল্লেখ করেন যে গত তিন বছরে কেন্দ্রীয়সরকারের বিরুদ্ধে দুর্নীতির বিন্দুমাত্র অভিযোগ নেই। দুর্নীতিমোকাবিলায় প্রযুক্তির ভূমিকা প্রসঙ্গে শ্রী মোদী বলেন যে প্রত্যক্ষ সুফলহস্তান্তরের মাধ্যমে ভর্তুকি সহায়তা পৌঁছে দেওয়া হচ্ছে সঠিক ও ন্যায্য গ্রাহকেরকাছে। এর ফলে, সার্বিক ব্যবস্থায়যাবতীয় ফাঁকফোকরও বন্ধ করে দেওয়া সম্ভব হয়েছে।এলপিজি-র ওপর দেশের যে সমস্ত পরিবার ভর্তুকি সহায়তা প্রত্যাহার করে নিয়েছেন তাঁদেরসাধুবাদ জানিয়ে প্রধানমন্ত্রী বলেন যে এর ফলে দেশের ৫ কোটি দরিদ্র পরিবারে এলপিজি সংযোগদানেরব্যবস্থা আরও প্রশস্ত হয়েছে। তিনি বলেন, “এক উন্নত ভারতের কথা আমি যখন চিন্তা করি,তখন আমার মানসচক্ষে ভেসে ওঠে এক সুস্থ ভারতের চিত্র। বিশেষত, দেশের মহিলা ওশিশুদের সুস্থ থাকার কথা চিন্তা করি আমি।” প্রধানমন্ত্রীবলেন, প্রযুক্তিচালিত প্রশাসনিক ব্যবস্থার মাধ্যমে জন্ম নিতে চলেছে এক নতুন ভারত।সঠিক নীতি অনুসরণ করলে এবং সুপ্রশাসন নিশ্চিত করা সম্ভব হলে ভারতবাসীরআশা-আকাঙ্ক্ষা সফল হতে বাধ্য। সন্ত্রাসেরপ্রসঙ্গও এদিন উঠে আসে প্রধানমন্ত্রীর বক্তব্যে। তিনি বলেন, সন্ত্রাসবাদের হুমকিসম্পর্কে সমগ্র বিশ্বই এখন সচেতন। ভারতের সাম্প্রতিক সার্জিকাল স্ট্রাইকের কথাওতিনি এ প্রসঙ্গে তুলে ধরেন। ভারতেরবিদেশ মন্ত্রকের ভূমিকা ও কাজকর্মের ভূয়সী প্রশংসা করেন প্রধানমন্ত্রী। বিশেষত, বিপন্নমানুষের সাহায্যে কেন্দ্রীয় বিদেশ মন্ত্রী শ্রীমতী সুষমা স্বরাজ সর্বদাই যেভাবেএগিয়ে আসেন, তারও সপ্রশংস উল্লেখ করেন তিনি।
ভারত ও বাংলাদেশের মধ্যে ইন্টারনেট সহ যোগাযোগ ব্যবস্থা : যৌথভাবে উৎসর্গ করলেন দুই প্রধানমন্ত্রী

ভারত ও বাংলাদেশের সীমান্তবর্তী দুটি জেলার বিভিন্ন স্থানের মধ্যে ইন্টারনেট সংযোগ সহ যোগাযোগ ব্যবস্থা গড়ে তোলার লক্ষ্যে দ্বিতীয় আন্তঃযোগাযোগ ব্যবস্থাটি আজ যৌথভাবে উৎসর্গ করলেন ভারতের প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শ্রীমতী শেখ হাসিনা। এর ফলে, ত্রিপুরার সূর্যমণিনগরের সঙ্গে যোগাযোগ ব্যবস্থার মাধ্যমেযুক্ত হবে বাংলাদেশের দক্ষিণ কুমিল্লা। ১০ জি.বি.পি.এস. ইন্টারনেট সংযোগ সম্পর্কিত একটি ব্যবস্থাও এদিন দুই প্রধানমন্ত্রী উৎসর্গ করেন ত্রিপুরার আগরতলা এবং বাংলাদেশের কক্সবাজারের মধ্যে উন্নততর যোগাযোগ গড়ে তুলতে। এই উপলক্ষে ভারত-বাংলাদেশের এই ঐতিহাসিক মুহূর্তটিকে স্বাগত জানিয়েছেন প্রধানমন্ত্রী শ্রী নরেন্দ্র মোদী। ভারতের সঙ্গে বঙ্গবন্ধু শেখ মুজিবর রহমানের হৃদ্য সম্পর্কের স্মৃতিচারণও করেন তিনি। সাম্প্রতিককালে ভারত ও বাংলাদেশের মধ্যে সহযোগিতার যে নতুন নতুন ক্ষেত্রগুলি আবিষ্কৃত হয়েছে তাকেও স্বাগত জানান প্রধানমন্ত্রী। বাংলাদেশের প্রধানমন্ত্রী শেখ হাসিনার তিনি বিশেষ প্রশংসা করেন বঙ্গবন্ধুর প্রজ্ঞা ও চিন্তাভাবনাকে আরও এগিয়ে নিয়ে যাওয়ার জন্য। প্রধানমন্ত্রী আরও বলেছেন যে পূর্ব ভারতে নতুন ইন্টারনেট সংযোগ গড়ে তোলার বিষয়টি খুবই গুরুত্বপূর্ণ। কারণ, দেশের উত্তর-পূর্বাঞ্চলের রাজ্যগুলির যোগাযোগ ব্যবস্থাকে তা বিশেষভাবে উৎসাহিত করবে। সাম্প্রতিককালে সড়ক এবং ডিজিটাল ব্যবস্থা সহ ভারত ও বাংলাদেশের মধ্যে পারস্পরিক সংযোগও যোগাযোগ সংক্রান্ত বিভিন্ন ব্যবস্থার কথাও উল্লেখ করেন শ্রী মোদী। বঙ্গবন্ধু উপগ্রহ উৎক্ষেপণে ভারত বাংলাদেশকে সমস্তরকম সাহায্যও সহযোগিতা করবে বলে প্রতিশ্রুতি দেন প্রধানমন্ত্রী। আজ টি-২০ ক্রিকেট ম্যাচ উপলক্ষে দু’দেশের খেলোয়াড়দের শুভেচ্ছাও জানান তিনি।